Bura oko studentskog rada i izjava sindikalnih čelnika tijekom vikenda ne jenjava. Nakon reakcija Mladeži HDZ-a i Mladih HNS-a, u raspravu se priključio i Forum SDP-a s ciljem proširivanja rasprave. Predlažu niz promjena u sustavu studentskog rada, od minimalne studentske satnice od 18 kuna, do otvaranja rasprave o provizijama studentskih centara, ovisno o radnom iskustvu studenta.

Nakon reakcija Mladeži HDZ-a i Mladih HNS-a u raspravu o regulaciji studentskog rada priključio se i Forum SDP-a s priopćenjem koje potpisuje predsjednica Biljana Gaća, magistrica politologije. Intervju s Gaćom, povodom njezinog izbora za predsjednicu pročitajte ovdje, a priopćenje prenosimo u potpunosti.

Povodom javnih polemika oko mogućnosti ukidanja studentskog rada i smanjivanja studentskih prava Forum mladih SDP-a Hrvatske poručuje da se jasno i glasno protivi zabrani studentskog rada u Republici Hrvatskoj. Posebice u okolnostima u kojima su studenti i studentice u situaciji da im je studentski rad nužan kako bi osigurali prihode potrebne za život i nastavak studiranja. Ne samo da smo jasno protiv zabrane studentskog rada, već smatramo da se studentska prava moraju proširiti i standardizirati. Svjesni smo činjenice zloupotreba studentskih prava od strane nekih posloprimaca i poslodavaca, ali upravo standardizacijom, ujednačavanjem i nadzorom takve se situacije mogu regulirati. Slažemo se sa sindikatima oko jačeg i boljeg stipendiranja studenata/studentica te bolju regulaciju studentskog rada.

Stoga, kao i u dosadašnjim istupima te svom radu, Forum mladih SDP-a će pozornost posvetiti upravo na predlaganje konkretnih mjera i nužnih promjena s ciljem regulacije studentskog rada na način koji će svakoj studentici i studentu omogućiti dostojanstven rad i plaću, pravnu zaštitu te normativni okvir unutar kojeg će biti u mogućnosti uskladiti studiranje i zaposlenost.

Podsjećamo da je upravo Vlada Andreja Plenkovića u siječnju ove godine smanjila neoporezivi iznos koji studenti/studentice mogu zaraditi preko student servisa.

Slijedom navedenog, Forum mladih SDP-a ovim putem predlaže početne konkretne korake i mjere koje ćemo još razrađivati, a za koje ćemo se zalagati u borbi za studentska prava te u javnoj raspravi u procesu donošenja novog Zakona kojim će se regulirati studentski rad i zapošljavanje: